jkorsvik/nowiki_second_scrape_merged huggingface dataset:
Øredamsnegl

Øredamsnegl (Radix auricularia) er et bløtdyr og tilhører familien damsnegler som er en del av gruppen vannlungesnegler (Basommatophora).


== Utseende ==
Skallhøyde er 23-35 millimeter og det har 4-5 vridninger. Skallet er stort og dekker sneglens kropp, brunlig, men fasong og farge kan variere en del. Å lese et skall vil si å holde det på en spesiell måte slik at antall vridinger kan telles og høyden kan måles. Åpningen skal vende mot deg og toppen opp. Skallet er høyrevridd. Mål er skallhøyde og nummer er vridninger. Kroppen er lysere grågrønn.
Skallet har litt av samme form som hos blæresnegler. Damsnegler har flate og brede tentakler. Hos blæresnegler er de tynne og runde. Men det er vanskelig å skille mellom artene og noen arter kan bare skilles på indre anatomiske forskjeller.


== Levevis ==
Øredamsnegl lever i næringsrike tjern og dammer, med frodig vegetasjon. De finnes på grunt vann, ofte i eller like over vannkanten. I Norge i Borrevatn ved Horten og i Pasvik i Finnmark.
Øredamsnegl er tvekjønnet, for å kunne legge egg kreves allikevel to snegler, som under paringen, befrukter hverandre gjensidig.


== Systematisk inndeling ==

bløtdyr (Mollusca)
snegler (Gastropoda)
lungesnegler (Pulmonata)
vannlungesnegler (Basommatophora)
overfamilie Lymnaeoidea
familie damsnegler (Lymnaeidae)
øredamsnegl (Radix auricularia (Linnaeus 1758) ) synonym: Lymnaea auricularia


== Referanser ==


== Eksterne lenker ==
(en) øredamsnegl – oversikt og omtale av artene i WORMS-databasen 
(en) øredamsnegl i Encyclopedia of Life 
(en) øredamsnegl i Global Biodiversity Information Facility 
(no) øredamsnegl hos Artsdatabanken 
(sv) øredamsnegl hos Dyntaxa 
(en) øredamsnegl hos Fauna Europaea 
(en) øredamsnegl hos ITIS 
(en) øredamsnegl hos NCBI 
(en) Kategori:Radix auricularia – bilder, video eller lyd på Wikimedia Commons
Liste over ordførere i Gran

Liste over ordførere i Gran kommune i Innlandet fra 1945. Brandbu ble slått sammen med Gran til den nåværende Gran kommune 1. januar 1962.


== Brandbu ==


== Gran (før kommunesammenslåing) ==


== Gran (etter kommunesammenslåing med Brandbu) ==


== Referanser ==


== Kilder ==
Kommunenes Sentralforbund (KS)
Pil (andre betydninger)

Pil kan referere til:

Pil, spisst prosjektil som vanligvis skytes med bue
Pil (figur)
Pil (tre), trær i vierslekten
Public Image Ltd., et britisk post-punk band


== Se også ==
Pila (pekerside)
Sumpdamsnegl

Sumpdamsnegl (Galba truncatula) også kalt «leveriktesnegl», er et bløtdyr og tilhører familiegruppen damsnegler som er en del av gruppen vannlungesnegler (Basommatophora). Den er en av de vanligste norske sneglene i ferskvann. Sumpdamsnegl er mellomvert for stor leverikte.


== Utseende ==
Skallhøyde er 8-12 millimeter  og det har 5-6 vridninger. Skallet er høyrevridd. Skallet er brungrått og avlangt. Å lese et skall vil si å holde det på en spesiell måte slik at antall vridinger kan telles og høyden kan måles. Åpningen skal vende mot deg og toppen opp. Mål er skallhøyde og nummer er vridninger. Kroppen er liten, lys og grå.
Skallet har litt av samme form som hos blæresnegler. Damsnegler har flate og brede tentakler. Hos blæresnegler er de tynne og runde. Men det er vanskelig å skille mellom artene og noen arter kan bare skilles på indre anatomiske forskjeller.


== Levevis ==
Den lever i ferskvann, i tjern og dammer, med frodig vegetasjon. De finnes på grunt vann, ofte i eller like over vannkanten. Sumpdamsnegl er mellomvert for stor leverikte.
Sumpdamsnegl er tvekjønnet, for å kunne legge egg kreves allikevel to snegler, som under paringen, befrukter hverandre gjensidig.


== Systematisk inndeling ==

bløtdyr (Mollusca)
snegler (Gastropoda)
lungesnegler (Pulmonata)
vannlungesnegler (Basommatophora)
overfamilie Lymnaeoidea
familie damsnegler (Lymnaeidae)
sumpdamsnegl (Galba truncatula (O.F. Müller 1774) ) synonym: Lymnaea truncatula


== Referanser ==


== Eksterne lenker ==
(en) sumpdamsnegl – oversikt og omtale av artene i WORMS-databasen 
(en) sumpdamsnegl i Encyclopedia of Life 
(en) sumpdamsnegl i Global Biodiversity Information Facility 
(no) sumpdamsnegl hos Artsdatabanken 
(sv) sumpdamsnegl hos Dyntaxa 
(en) sumpdamsnegl hos Fauna Europaea 
(en) sumpdamsnegl hos Fossilworks 
(en) sumpdamsnegl hos ITIS 
(en) sumpdamsnegl hos NCBI 
(en) Kategori:Galba truncatula – bilder, video eller lyd på Wikimedia Commons 
(en) Galba truncatula – galleri av bilder, video eller lyd på Wikimedia Commons
Ganglion (cyste)

En ganglion er en cyste som ofte opptrer på eller rundt ledd og sener i hånden (av og til i foten). Størrelsen på cysten kan variere over tid, og de blir ofte mer inflammerte hvis de irriteres. Som regel opptrer de rundt håndleddet og på fingrene.
Grunnen til at ganglioner formes er ikke kjent. De opptrer oftere hos eldre og hos kvinner.
Ganglioner er normalt ikke regnet for å være farlige, men de kan føre til ubehag og begrense bevegelighet. Ofte forsvinner de over tid, så ved små, uproblematiske cyster er behandling unødvendig. Dersom en ganglion skaper problemer kan den fjernes ved væskeaspirasjon eller ved kirurgi. Aspirasjon er den enkleste metoden, men i 50% av tilfellene utvikles det nye cyster. Etter kirurgi er tilbakefallsraten på kun 5-10%. Kirurgisk fjerning av ganglioner er en enkel og som regel komplikasjonsfri operasjon.
Katsjkanar

Katsjkanar (russisk: Качканар) er en by i Sverdlovsk oblast i Russland. Byen ligger ved elva Vyja (ei sideelv til Tura, rundt 210 km nord for Jekaterinburg. Innbyggertall: 44 664 (folketelling 2002), 48 251 (folketelling 1989).
Byen ble grunnlagt i 1957 som en bosetning ved en gruve, og fikk status som bymessig bosetning i 1959. Bystatus ble innvilget i 1968.


== Referanser ==


== Eksterne lenker ==
Offisielt nettsted 
(en) Kachkanar – kategori av bilder, video eller lyd på Commons
Pil

En pil er et spisst prosjektil som vanligvis skytes med bue eller armbrøst. Den ligner ellers på et lite spyd.
Kastepiler finnes også, og brukes for eksempel i dart.
Piler har vært brukt i jakt og krig siden førhistorisk tid, men brukes i moderne tid stort sett til konkurranseskyting.
Pilen består vanligvis av en pilspiss foran, et skaft, og styrefjær bak.


== Se også ==
Armbrøst
Bue (våpen)
Langbue
Jan Aksel Angeltvedt

Jan Aksel Angeltvedt (født 25. juli 1967) er en norsk filmprodusent.
Han fikk sitt gjennombrudd som produsent med spillefilmen Villmark (2003)
Angeltvedt drev 2005 til 2012 Bergens-selskapet Alligator Film AS.


== Filmografi ==
Nokas, spillefilm (2010)
Skjult, spillefilm (2009)
Villmark, spillefilm (2003)


== Eksterne lenker ==
(en) Jan Aksel Angeltvedt på Internet Movie Database 
(en) Jan Aksel Angeltvedt hos The Movie Database
Vanlig damsnegl

Vanlig damsnegl (Radix peregra) er et bløtdyr og tilhører familiegruppen damsnegler som er en del av gruppen vannlungesnegler (Basommatophora). Den er en av de vanligste norske sneglene i ferskvann.


== Utseende ==
Skallet er høyrevridd. Skallhøyde er 20-25 millimeter  og det har 5 vridninger. Skallet er lyst med mørkere flekker, men fasong og farge kan variere en del. Åpningen i skallet er vid (stor), noe som gjør at skallet dekker nesten hele sneglen. Å lese et skall vil si å holde det på en spesiell måte slik at antall vridinger kan telles og høyden kan måles. Åpningen skal vende mot deg og toppen opp. Mål er skallhøyde og nummer er vridninger.
Kroppen er gjennomskinnelig grå brun.
Skallet har litt av samme form som hos blæresnegler. Damsnegler har flate og brede tentakler. Hos blæresnegler er de tynne og runde. Men det er vanskelig å skille mellom artene og noen arter kan bare skilles på indre anatomiske forskjeller.


== Levevis ==
Den lever i ferskvann og er relativt tolerant for surt og kalkfattig vann. Den finnes i tjern og dammer, med frodig vegetasjon. De finnes på grunt vann, ofte i eller like over vannkanten. Det er ikke uvanlig at den kryper litt ut av vannet og opp i vegetasjonen eller på mudderet langs vannkanten. Men den er aldri å finne langt fra vannet og alltid på steder med fuktighet.
Vanlig damsnegl er nyttig da den bidrar til å holde vannet rent. Den lever av alger og plantemateriale.
Vanlig damsnegl er tvekjønnet, for å kunne legge egg kreves allikevel to snegler, som under paringen, befrukter hverandre gjensidig. De legger egg i lange eggkapsler omgitt av gelé og festet til steiner og planter.


== Systematisk inndeling ==

bløtdyr (Mollusca)
snegler (Gastropoda)
lungesnegler (Pulmonata)
vannlungesnegler (Basommatophora)
overfamilie Lymnaeoidea
familie damsnegler (Lymnaeidae)
Vanlig damsnegl (Radix peregra (O.F. Müller, 1774) )Synonymer:  Radix labiata (Rossmässler, 1835) Lymnaea peregra Lymnaea pereger


== Eksterne lenker ==
(en) Vanlig damsnegl – oversikt og omtale av artene i WORMS-databasen 
(en) Vanlig damsnegl i Encyclopedia of Life 
(en) Vanlig damsnegl i Global Biodiversity Information Facility 
(no) Vanlig damsnegl hos Artsdatabanken 
(en) Vanlig damsnegl hos ITIS 
(en) Vanlig damsnegl hos NCBI 
(en) Kategori:Radix peregra – bilder, video eller lyd på Wikimedia Commons 
Peregriana peregra – detaljert informasjon på Wikispecies
Kamysjlov

Kamysjlov (russisk: Камы́шлов) er en by i Sverdlovsk oblast i Russland. Byen ligger ved venstre bredd av elva Pysjma (i Obs nedslagsfelt), rundt 130 km øst for Jekaterinburg. Innbyggertall: 28 914 (folketelling 2002), 33 462 (folketelling 1989).
Byen ble grunnlagt i 1668 som Kamysjevskij ostrog.  Fra 1687 ble den kalt Kamysjlovskaja sloboda. Bystatus ble innvilget i 1781.


== Referanser ==


== Eksterne lenker ==
(ru) Offisielt nettsted 
(en) Kamyshlov – kategori av bilder, video eller lyd på Commons
Ngungunhane

Ngungunhane, Mdungazwe Ngungunyane Nxumalo, N'gungunhana, Gungunhana eller Reinaldo Frederico Gungunhana (født ca. 1850 i Gaza i Mosambik, død 23. desember 1906 i byen Angra do Heroísmo på Asorene) var den fremste kongen i Gaza-riket, i den sørlige delen av dagens Mosambik, og den siste monarken i dette dynastiet.
Ngungunhane ble kalt Gazas løve. Han regjerte over et 90 000 km² stort landområde med mer enn 1,5 million innbyggere. Da han ble innsatt som konge 34 år gammel i 1884, sammenfalt dette med et skjebnesvangert tidspunkt i Afrikas historie: Berlin-konferansen (15. november 1884—26. november 1885), der kolonimaktene bl.a. trakk opp grensene for koloniene og delte disse seg imellom – og gjennomførte denne koloniseringen omkring 1890-1900. 
Ngungunhanes regjeringsperiode varte fram til 28. desember 1895, da han etter lengre tids motstand mot å underkaste seg den portugisiske kolonimakten ble tatt til fange av portugisiske militære styrker. Portugiserne deporterte Ngungunhane til Asorene, der han døde 11 år senere. Ti år etter Mosambiks frigjøring fra kolonimakten Portugal, ble det i 1985 foretatt en overføring av levningene til Ngungunhane tilbake til Mosambik. Disse var nærmest umulig å identifisere med en rimelig grad av sikkerhet, slik at handlingen må ansees som symbolsk.


== Referanser ==
Lars Gudmestad

Lars Håkon Gudmestad (født 5. mars 1969 i Horten) er en norsk manusforfatter for film og TV. 
Gudmestad vokste opp i Holmestrand. Han ble kjent for norsk offentlighet som programleder for Filmredaksjonen på NRK2 på slutten av 1990-tallet, og ble nominert til Gullruten i kategorien Beste programleder i 1998. I 2003 ble Gudmestad nominert til Amanda-pris i klassen: Beste filmmanus for filmen Buddy.  Filmen (Buddy) vant forøvrig Amanda-prisene for Årets film og Beste mannlige hovedrolle (Anders Baasmo Christiansen).
Tidligere har han jobbet som journalist, programleder i TV blant annet for Filmkontrollen på NRK2 (1997–1998), manusforfatter for film og TV, samt dokumentarfilmskaper. Han er medeier i produksjonsselskapet Medieoperatørene. Gudmestad er en av skaperne til TV-serien Neste sommer og var manusforfatter for 50 episoder av serien fra 2014 til 2019. Han har også vært bassist i rockebandet Stålmenn som var aktive i perioden 1994–1998. Bandets mest kjente sang er «Sommerfugler i magen», som kom ut på deres debutalbum Ingen spøk fra 1995.Gudmestad er gift med komiker, skuespiller og programleder Kristin Skogheim.


== Filmografi (utvalg) ==
2020 – Dragevokterens jul, manus skrevet sammen med Harald Rosenløw Eeg
2020 – Den største forbrytelsen, manus skrevet sammen med Harald Rosenløw Eeg, basert på bok av Marte Michelet 
2012 - Julekongen (TV-serie)
2012 - Kompani Orheim (spillefilm)
2011 - Hodejegerne (spillefilm)
2010 - Keeper'n til Liverpool (spillefilm)
2008 - Fatso (spillefilm)
2007 - Blodsbånd (spillefilm)
2005 - Ran (TV-serie)
2003 - Sitt stille (novellefilm)
2003  - Buddy - spillefilm
2001 - Spenn (novellefilm)
2000 - Grådighet (kortfilm)


== Referanser ==


== Eksterne lenker ==
(en) Lars Gudmestad på Internet Movie Database 
(no) Lars Gudmestad hos Filmfront 
(sv) Lars Gudmestad i Svensk Filmdatabas 
(da) Lars Gudmestad på Filmdatabasen 
(da) Lars Gudmestad på Scope 
(fr) Lars Gudmestad på Allociné 
(en) Lars Gudmestad på AllMovie 
(en) Lars Gudmestad hos The Movie Database 
Lars Gudmestad i Norske Dramatikeres Forbund
«Festbremsen» portrettintervju i Morgenbladet (23. februar 2013)
Kamensk-Uralskij

Kamensk-Uralskij (russisk: Ка́менск-Ура́льский) er en by i Sverdlovsk oblast i Russland. Byen ligger ved elva Iset (i Obs nedbørfelt), 130 km øst for Jekaterinburg. Innbyggertall: 186 153 (folketelling 2002), 208 400 (folketelling 1989).


== Historie ==
Kamensky Zavod ble grunnlagt på slutten av 1600-tallet som en bosetning ved en støpejernsfabrikk. I to århundre var fabrikken kjent for sine fremragende kanoner. Kamensk fikk bystatus i 1935, og endret navn til Kamensk-Uralskij i 1940.


== Næringsliv ==
Den mest utviklede industrien i Kamensk-Uralskij er metallurgisk produksjon, som opptar 69% av byens totale industriproduksjon.


== Referanser ==


== Eksterne lenker ==
Offisielt nettsted 
(en) Kamensk-Uralsky – kategori av bilder, video eller lyd på Commons
Blodsbånd (2007)

Blodsbånd er en norsk dramafilm fra 2007 i regi av Marius Holst. Filmen hadde premiere i Norge 2. mars 2007. Den vant tre priser under Kanonprisen 2007 og vant priser under København internasjonale filmfestival og Mannheim-Heidelberg internasjonale filmfestival.


== Handling ==
Filmen Blodsbånd handler om en ung gutt som drar til Norge for å finne faren sin. Gutten (Mirush) kommer fra Kosovo og bor der sammen med sin mor og storebror (Armend). Armend hadde spart penger til å dra til Norge som flyktning, men han døde etter at han ble påkjørt av en bil. Mirush oppdager pengene og et kart av Norge i en boks som Armend hadde gjemt i skapet sitt. Dermed tar Mirush pengene og drar til Norge alene, uten å fortelle det til sin mor.
Faren til Mirush eier en restaurant i Norge. Armend hadde et bilde av restauranten til faren sin, som han skulle bruke for å finne frem hvor det lå. Mirush bruker bildet, og finner frem hvor den restauranten er. Han rydder litt i bakgården, før han legger seg for å sove over noen kasser. Dagen etter får han seg jobb som ryddegutt i restauranten som faren hans eier. Mirush forteller ikke at han er sønnen hans. Faren til Mirush vet ikke at det er Mirush som har kommet til Norge.
Mirush er en flink basketballspiller. Han spiller veldig mye basketball i Kosovo. Der han satser penger, og vinner. Han gjør det samme når han kommer til Norge. Før han får øye på en gullklokke som tilhører en Albansk mafia. Mirush stjeler klokka, og satser den når han skal spille basketkamp mot andre gutter. Mirush vinner alt sammen, og har en god del penger som han kan bruke. Han velger å ikke legge fra seg klokka tilbake der han fant den. Servitøren (Frode) som jobber i restauranten oppdager at Mirush har stjålet den klokka og ber Mirush levere den tilbake. Han nekter, og det ender med at den albanske mafiaen oppdager at klokka hans er borte. Han legger skylda på Frode, og ender med at han brekker fingrene hans.


== Medvirkende ==
Anna Bache-Wiig … Hanna
Ramadan Huseini … Ismet
Glenn Andre Kaada … Frode
Mirjana Karanović … Hava
Enrico Lo Verso … Bekim
Bajrush Mjaku … Vulkan
Nazif Muarremi … Mirush


== Priser og nominasjoner ==
Amandaprisen 2007:Nominert i klassen beste norske kinofilm
Nominert i klassen beste regi – Marius Holst
Finalist i klassen Folkets Amanda
Kanonprisen 2007:Beste regi – Marius Holst
Beste foto – John Andreas Andersen
Beste lyddesign – Christian Schaanning
Nominert beste birolle – Enrico Lo Verso
Nominert beste manus – Harald Rosenløw Eeg og Lars Gudmestad
København internasjonale filmfestival 2007: Den gylne svane, beste regi – Marius Holst
Mannheim-Heidelberg internasjonale filmfestival 2007: hovedprisen


== Referanser ==


== Eksterne lenker ==
(en) Blodsbånd på Internet Movie Database 
(no) Blodsbånd i Nasjonalbibliotekets filmografi 
(no) Blodsbånd hos Filmfront 
(da) Blodsbånd i Danmark Nationale Filminstitut 
(fr) Blodsbånd på Allociné 
(nl) Blodsbånd på MovieMeter 
(en) Blodsbånd på AllMovie 
(en) Blodsbånd på Turner Classic Movies 
(no)  Blodsbånd hos Filmweb
Rally Sverige 2008

Rally Sverige er den andre delkonkurransen  i Rally-VM 2008 og det 57. Rally Sverige i rekken. Det foregikk fra 7 til  10. februar i skogene nord for Karlstad. Jari-Matti Latvala tok ledelsen etter 2. fartsprøve og beholdt ledelsen hele veien. Han er dermed den yngste rallkjører som har vunnet et WRC rally. Henning Solberg vant alle søndagens fartsprøver, men kom ikke på poenglisten da han hadde et uhell på en av lørdagens etapper.


== Sluttresultat ==


== Fartsprøver ==


== Tidligere vinnere ==


== Se også ==
Rally Monte Carlo 2008
Nordlysobservatoriet

Nordlysobservatoriet, Tromsø geofysiske observatorium, er en forskningsinstitusjon under Fakultet for naturvitenskap og teknologi ved Universitetet i Tromsø. Det ble opprettet i 1928 og slått sammen med Universitetet da det ble grunnlagt i 1972. Nordlysobservatoriet er lokalisert nær Prestvannet i Tromsø og har seks ansatte.   
Nordlysobservatoriets første bygning ble reist i 1927/28 og åpnet i 1930, etter at Rockefeller foundation hadde bevilget 75 000 dollar til opprettelsen. Leiv Harang ble den første lederen for observatoriet.  


== Se også ==
Nordlysforskning i Alta


== Eksterne lenker ==
Hjemmeside for Tromsø Geophysical Observatory
Overbuljongterningpakkmesterassistent

Overbuljongterningpakkmesterassistent er et album gitt ut av Øystein Sunde i april 1986. Jonas Fjeld stod for mye av akkompagnementet på plata. Sunde har sagt at navnet på plata kom fra at "det har dukket opp så mange intetsigende forfengelighetstitler i det siste."


== Innhold ==
«Overbuljongterningpakkmesterassistent» (3:33)
«Den aller største noen noensinne hadde sett» (3:10)
«Gåsemor» (2:42)
«Nattoget» (2:18)
«En liten beta blues» (2:42) («A Little Bit of Blues» av Jerry Reed)
«Da er rådyra gode» (3:25)
«Kaptein Snutebil» (3:35)
«Asfaltsjømann» (3:30)
«Hummerteiner og krabbefelt» (3:00)
«Ikke no' spesielt sted å dra» (2:08) («No Particular Place to Go» av Chuck Berry)
«Sjåfør (skynd deg hjem før det snør)» (4:12) («Willie and the Hand Jive» av Johnny Otis)
«Nå har’u fått meg» (1:45) («You Really Got Me» av The Kinks)


== Medvirkende ==


=== Musikere ===
Øystein Sunde - sang, gitarer, dobro, låtskriver, produsent
Jonas Fjeld - gitarer, kor
Morten Sand - gitarer, steelgitar
Bent Bredesen - gitarer på Overbuljongterningpakkmesterassistent, Asfaltsjømann og Sjåfør (skynd deg hjem før det snør) og kor på Nå har'u fått meg
Johnny Sareussen - bass, produsent
Pål Reinertsen - bass
Per Kolstad - piano, kor
Lasse Hafreager - piano på Ikke no' spesielt sted å dra, munnspill på Nattoget
Dutte - steelgitar på Asfaltsjømann
Jens Petter Antonsen - trompet på Overbuljongterningpakkmesterassistent
Nils Petter Molvær - trompet på Overbuljongterningpakkmesterassistent
Sigurd Køhn - saksofon på Overbuljongterningpakkmesterassistent
Morten Halle - saksofon på Overbuljongterningpakkmesterassistent
Torbjørn Sunde - trombone på Overbuljongterningpakkmesterassistent
Per Hillestad - trommer
Einar Hagerup - trommer på Den aller største noen noensinne hadde sett, Nattoget, Da er rådyra gode, Kaptein Snutebil, Hummerteiner og krabbefelt og Ikke no' spesielt sted å dra
Hege Schøyen - kor på Overbuljongterningpakkmesterassistent, Den aller største noen noensinne hadde sett, Da er rådyra gode, Kaptein Snutebil, Asfaltsjømann og Sjåfør (skynd deg hjem før det snør)
Kari Gjærum - kor på Overbuljongterningpakkmesterassistent, Den aller største noen noensinne hadde sett, Da er rådyra gode, Kaptein Snutebil, Asfaltsjømann og Sjåfør (skynd deg hjem før det snør)
Gro Hallan - kor på Kaptein Snutebil
Grethe Kausland - kor på Kaptein Snutebil


=== Øvrige medvirkende ===
Inge Holst Jacobsen - tekniker
Per Sveinson - tekniker
Svein Tørstad - tekniker
Dagfinn Tranberg - coverfoto
Helge Ørbø - artwork


== Utgaver ==
Tomato – LP, kassett og CD utgitt 1986
Spinner Records – kassett og CD utgitt 1993
Spinner Records – CD utgitt 2003
Spinner Records – CD utgitt 2012 i boksen Puslespill


== Eksterne lenker ==
Om plata på Spinner
«Øystein Sunde» i MICLEX/Norsk rock- og popleksikon


== Referanser ==
Povl Simonsen

Povl Simonsen (født 7. februar 1922 i Sorø på Sjælland, død 5. mars 2003 i Tromsø) var en dansk arkeolog som hadde hele sitt yrkesaktive liv i Norge. 
Han ble den første professor i arkeologi ved Universitetet i Tromsø, og dessuten direktør for Tromsø Museum. Han flyttet til Norge i 1951 og ble konservator i arkeologi ved Tromsø Museum. Simonsen la ned en utrettelig innsats i innsamlingen av arkeologisk materiale på Nordkalotten. Spesielt forsket han på steinalderen i Finnmark, hvor han deltok i utgravninger i Pasvik, sørsiden av Varangerfjorden og Sørøya på 50/60-tallet. 
Simonsen ble kjent som «han dansken ved Tromsø Museum». Han var en av initiativtakerne til etableringen av det populærvitenskapelige tidsskriftet Ottar. I 1998 ble han tildelt Kongens fortjenstmedalje i gull. 


== Referanser ==


== Eksterne lenker ==
(no) Povl Simonsen på NLIs Lokalhistoriewiki.